Саламін

Саламі́н (грэч. Σαλαμίνα) — востраў у Эгейскім моры, найбуйнейшы з Сараніцкіх астравоў у Грэцыі недалёка ад Афін. Пры Саламіне прайшла адна з самых вядомых бітваў старажытнай гісторыі, у якой грэкі пад камандаваннем Фемістокла разбілі персідскі флот у 480 годзе да н. э. Саламін таксама вядомы як востраў Аякса — гамераўскага героя, які ўзначальваў саламінян ў Траянскай вайне. Сёння Саламін злучаецца з Пірэйскім раёнам на мацерыку паромнай пераправай. Зноскі Літаратура Зельскі А. Г. Саламін // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — С. 99. — 512 с. — 10 000 экз. — ISBN 985-11-0035-8. — ISBN 985-11-0238-5 (т. 14). Спасылкі На Вікісховішчы ёсць медыяфайлы па тэме Саламін